ROMÂNIA

**JUDEŢUL SUCEAVA**

**PRIMÃRIA MUNICIPIULUI CÂMPULUNG MOLDOVENESC**

**DIRECŢIA TEHNICĂ ŞI URBANISM**

# R A P O R T D E S P E C I A L I T A T E

1. privind aprobarea actualizării devizului general și a principalilor indicatori tehnico economici după finalizarea procedurii de achiziție pentru proiectul „Extinderea sistemului de canalizare,

municipiul Câmpulung Moldovenesc, județul Suceava”, aprobat pentru finanțare prin Programul Național de Investiții „Anghel Saligny”

**INIŢIATOR PROIECT DE HOTÃRÂRE:** Primar, Negură Mihăiţă

Direcția tehnică și urbanism din cadrul Primăriei municipiului Câmpulung Moldovenesc, la proiectul de hotărâre, precizăm următoarele:

Obiectivul de investiții “Extinderea sistemului de canalizare, municipiul Câmpulung Moldovenesc, județul Suceava” a fost aprobat spre finanțare.

Suma alocată obiectivului de investiții de către Ministerul Dezvoltării, Lucrărilor Publice și Administrației prin contractul de finanțare nr. nr. 2410/02.10.2023-35692/09.10.2023, este de 20.000.000 lei cu T.V.A.

Conform Devizului General supus spre aprobare prin HCL nr. 106/2023 (faza SF), valoarea totală a investiției a fost estimată la 20.325.750,63 lei cu T.V.A, fapt ce implica o finanțare de la bugetul local de 325.750,63 lei cu T.V.A.

Urmare a finalizării procedurilor de achiziție publica, prin care a fost declarat câștigătoare asocierea S.C. MAGHEBO S.R.L., a fost semnat contractul de lucrări nr. 28891/10.09.2024, cu o valoare a lucrărilor rezultată în urma elaborării ofertei financiare de 14.528.442,60 lei cu T.V.A.

În aplicarea procedurilor specifice propunem actualizarea devizului general cu valoarea totală a investiției de 16,487,541.34 lei cu T.V.A., fapt ce implică o finanțare de la bugetul local de 193,943.97 lei cu T.V.A.

Referitor la implementare, proiectul în derulare cuprinde:

* rețeaua de canalizare are o lungime de 14756 m (străzile Munteniei, Drumul Tătarilor, Privighetorii, Moldovei, Olteniei, Brândușelor, Giuseppe Verdi, Pârâul Mesteacăn, Pârâul Morii, Ion Budai Deleanu, Căprioarei, Bunești, N. Leonard, Florilor, Bodea, Dr. Russel, Cezar Boliac, Ana Ipătescu, Izvorul Alb, Valea Seacă).
* în vederea racordării populației la sistemul de canalizare proiectat s-a propus amplasarea a 470 racorduri
* în lungul colectoarelor gravitaționale sunt dispuse un număr de 545 buc. cămine de vizitare din beton
* în lungul rețelei de canalizare s-au identificat 174 ml de subtraversări de șanț, drum județean, curs apă, drum asfaltat
* pe traseul conductei de refulare s-au propus 6 cămine de vane cu rol de golire/aerisire.
* în vederea colectării apelor uzate din zonele unde transportul gravitațional nu este favorizat s-a propus un număr de 5 stații de pompare ape uzate.

Durata contractului de finanțare – până la 31.12.2026.

Precizăm am elaborat prima cerere către MDLPA pentru transferul unor sume aferente lucrărilor executate. Prin clarificare se solicită prezentarea hotărârii Consiliului local de aprobare a DG după licitație. Motivat de aceasta, pentru respectarea termenelor programului de finanțare și pentru derularea investiției în bune condiții considerăm oportună aprobarea hotărârii în sedință extraordinară.

Argumentele aduse de inițiator sunt reale și pertinente.

Având în vedere cele de mai sus, proiectul de hotărâre este oportun, legal și necesar.

|  |  |
| --- | --- |
| Director executiv adjunct,Istrate Luminiţa | Șef serviciu investiții, tehnic, administrativErhan Andrei |